Partia Socialiste përjashton deputetin Kastriot Islami nga grupi parlamentar
Ky vendim është marrë pasi sipas PS ky deputet me veprimet e tij ka dalë kundër vullnetit politik të partisë
Në Tiranë, Partia Socialiste përjashtoi një deputet të sajin nga grupi parlamentar për moszbatim të vendimeve politike. Në mbledhjen e grupit parlamentar socialist u vendos sot që deputeti Kastriot Islami të çregjistrohet nga radhët e tyre në parlament për shkak se me veprimet e tij ka dalë kundër vullnetit politik të Partisë Socialiste. Kjo parti vendosi që të largojë nga grupi i deputetëve të saj zotin Islami, pas shkeljes së statutit partiak gjatë procedurave të votimit në parlament. Në një deklaratë të kryesisë së grupit parlamentar socialist thuhet se cregjistrimi nga grupi i deputetit Islami u vendos me votat e pjesës dërrmuese të deputetëve, përveç katër vota kundër dhe dy abstenime. Përfaqësuesi i grupit Parlamentar Socialist, Taulant Balla, theksoi nga deklarata që u mbajt pas mbledhjes se “çdo deputet e ka ditur detyrimin statutor për zbatimin e vendimit politik, dhe pasojat për këdo që mund t’i dilte kundër vullnetit të grupit. Ndërsa deputeti Kastriot Islami u largua nga votimi duke e shkelur vendimin politik plotësisht i vetëdijshëm për përmbajtjen e normës statutore në rastin e kësaj shkeljeje, çka nënkupton automatikisht çregjistrimin e tij nga grupi parlamentar socialist”. Pak më parë deputeti Kastriot Islami kërkoi në mënyrë të përsëritur që Pas vendimit të grupit për cregjistrimin e tij, zoti Islami tha se “prapa këtij vendimi qëndron kryetari i PS, Edi Rama, i cili sipas tij, asnjëherë nuk ka dëgjuar sugjerimet e politikanëve të tjerë në parti, sidomos ata që kanë kundërshtuar grevën e urisë së deputetëve, bojkotin 6 mujor të parlamentit dhe sjellje të tjera të dhunshme që ndoqi PS, me veprime rruge”. Por si e shohin analistët e shtypit këtë ngjarje në radhët e P.S.-së? Kryeredaktori i gazetës “Shqip”, Aleksandër Çipa, thotë se “. Ndërsa zëvendës-kryeredaktori i gazetës “Panorama”, Aristir Lumezi, thotë se Mbledhja e sotme e grupit të deputetëve socialistë u përcoll me interesim nga media për faktin që larmia e qëndrimeve politike brenda kësaj force vlerësohej si një pasuri e kësaj partie, ndërsa tani u bë e disata herë që ligjevënësit socialistë diskutojnë nëse duhet të largojnë apo jo njëri tjetrin nga grupi parlamentar, kjo edhe për shkak të diferencës së vogël të votave me partitë e koalicionit qeveritar.